Oficialusis leidinys L 109 , 06/05/2000 p. 0016 - 0022



Komisijos reglamentas (EB) Nr. 961/2000 2000 m. gegužės 5 d. dėl tam tikrų prekių klasifikacijos Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EB) Nr. 254/2000 [2], ypač į jo 9 straipsnį, kadangi: (1) Siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikacija. (2) Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies yra parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į muitų tarifų ir kitų su prekyba susijusių priemonių taikymo poreikius. (3) Laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais. (4) Pripažįstama, kad atsižvelgiant į Bendrijoje taikomas priemones, susijusias su dvigubos kontrolės sistemomis ir į Bendriją importuojamų tekstilės produktų išankstine ir retrospektyvia priežiūra, pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 955/1999 [4], 12 straipsnio 6 dalį siekiant suteikti privalomosios tarifinės informacijos turėtojams pakankamai laiko pritaikyti jų verslo praktikas, valstybių narių muitinių išduotos privalomosios tarifinės informacijos dėl prekių klasifikacijos Kombinuotojoje nomenklatūroje, kuri neatitinka šio reglamento nuostatų, turėtojas gali iki 2001 m. sausio 1 d. ja remtis. (5) Šio reglamento nustatytos priemonės atitinka Muitinės kodekso komiteto nuomonę, PRIĖMĖ ŠĮ REGLAMENTĄ: 1 straipsnis Priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus. 2 straipsnis Atsižvelgiant į Bendrijoje taikomas priemones, susijusias su dvigubos kontrolės sistemomis ir į Bendriją importuojamų tekstilės produktų išankstine ir retrospektyvia priežiūra, pagal Reglamento (EEB) Nr. 2913/92 12 straipsnio 6 dalį valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis iki 2001 m. sausio 1 d. 3 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. gegužės 5 d. Komisijos vardu Frederik Bolkestein Komisijos narys [1] OL L 256, 1987 9 7, p. 1. [2] OL L 28, 2000 2 3, p. 16. [3] OL L 302, 1992 10 19, p. 1. [4] OL L 119, 1999 5 7, p. 1. -------------------------------------------------- PRIEDAS Prekių aprašymas | Klasifikacija (KN) kodas | Motyvai | (1) | (2) | (3) | 1.Mėlynai dažytas kryžminio ruoželinio pynimo audinys (sudarytas iš 60 % medvilnės ir 40 % poliesterio), kurio kvadratinio metro masė 300 g, o plotis apie 150 cm. Audinys išrašytas blyškiai žalsvais, maždaug 4 cm aukščio ir 2 cm pločio užrašais su įmonės logotipu, esančiais apie 13 cm atstumu nuo audinio krašto ir pasikartojančiais per visą audinio ilgį išilgai abiejų jo kraštų apytiksliai kas 20 cm(Žr. fotografiją Nr. 599 A + B) | 52113200 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XI skyriaus 2 pastabos A punktu, XI skyriaus 1 subpozicijos pastabos g punktu, 54 skirsnio 1 pastaba ir KN kodų 5211 bei 52113200 aprašymais Atspausti užrašai nesuteikia gaminiui marginto audinio savybių | 2.Šviesiai mėlynai dažytas audinys (100 % poliesterio), kurio plotis apie 150 cm, pagamintas iš štapelio pluoštų. Audinys išrašytas geltonais, apie 0,4 cm aukščio užrašais "DYED AND FINISHED IN THE UNITED KINGDOM A MEMBER OF THE EEC", esančiais apytiksliai 1,2 cm atstumu nuo audinio krašto(Žr. fotografiją Nr. 598 A + B) | 55121990 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XI skyriaus 1 subpozicijos pastabos g punktu, 54 skirsnio 1 pastaba ir KN kodų 5512, 551219 bei 55121990 aprašymais Atspausti užrašai nesuteikia gaminiui marginto audinio savybių | 3.Mėlynai dažytas kryžminio ruoželinio pynimo audinys (sudarytas iš 65 % poliesterio ir 35 % medvilnės), kurio kvadratinio metro masė 245 g, o plotis apie 150 cm, pagamintas iš štapelio pluoštų. Audinys išrašytas juodais, apie 1,5 cm aukščio ir 3 cm pločio užrašais su įmonės logotipu, esančiais apie 4,5 cm atstumu nuo audinio krašto vienoje jo pusėje ir apie 9 cm atstumu kitoje pusėje, pasikartojančiais per visą audinio ilgį išilgai abiejų jo kraštų apytiksliai kas 28 cm(Žr. fotografiją Nr. 601 A + B) | 55142200 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XI skyriaus 2 pastabos A punktu, XI skyriaus 1 subpozicijos pastabos g punktu, 54 skirsnio 1 pastaba ir KN kodų 5514 bei 55142200 aprašymais Atspausti užrašai nesuteikia gaminiui marginto audinio savybių | 4.Juodai dažytas audinys (sudarytas iš 65 % poliesterio ir 35 % viskozės), kurio kvadratinio metro masė 320-340 g, o plotis apie 150 cm, pagamintas iš štapelio pluoštų. Audinys išrašytas geltonais apie 0,4 cm aukščio užrašais "…SHED IN THE UNITED KINGDOM A MEMBER OF THE E. E. C.", esančiais viename audinio krašte apytiksliai 0,5 cm atstumu nuo jo krašto(Žr. fotografiją Nr. 597 A + B) | 55151190 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XI skyriaus 2 pastabos A punktu, XI skyriaus 1 subpozicijos pastabos g punktu, 54 skirsnio 1 pastaba ir KN kodų 5515, 551511 bei 55151190 aprašymais Atspausti užrašai nesuteikia gaminiui marginto audinio savybių | 5.Juodai dažytas audinys (sudarytas iš 65 % poliesterio ir 35 % viskozės), kurio kvadratinio metro masė 320 g, o plotis apie 150 cm, pagamintas iš štapelio pluoštų. Audinys išrašytas geltonais apie 0,4 cm aukščio užrašais "DYED AND FINISHED IN THE UNITED KINGDOM A MEMBER OF THE E. E. C.", esančiais apie 0,5 cm atstumu nuo audinio krašto ir pasikartojančiais per visą audinio ilgį išilgai abiejų jo kraštų apytiksliai kas 17 cm(Žr. fotografiją Nr. 600 A + B) | 55151190 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, XI skyriaus 2 pastabos A punktu, XI skyriaus 1 subpozicijos pastabos g punktu, 54 skirsnio 1 pastaba ir KN kodų 5515, 551511 bei 55151190 aprašymais Atspausti užrašai nesuteikia gaminiui marginto audinio savybių | +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------